recursal/SuperWikiNEXT-32B huggingface dataset:
**אגס נאשי** או **אגס אסייתי** (בלטינית: **Pyrus pyrifolia**) הוא סוג אגס שמקורו במזרח אסיה. הוא נקרא גם אגס יפני, אגס סיני, אגס קוריאני, אגס חול, אגס תפוח ויחד עם זנים נוספים גם אגס נאשי, כאמור.

מאפיינים
--------

אגס נאשי אינו דומה ל-Pyrus communis (אנ') שמקורו באירופה. האגס אשי הוא עגול, צהבהב, בצורת תפוח. בשרו עסיסי, ולכן משמש בעיקר כמרווה צימאון, הוא אינו מתאים לעוגות או לריבה, אך הוא משמש כממתיק טבעי בבישול, באפייה, בכבישה, ובסלטים. מאה גרם פרי מכיל 42 קלוריות. העץ סובל כפור ואוהב אדמה רופפת.

שימוש
-----

הפירות בדרך כלל אינם נאפים בפשטידות או מכינים אותם לריבות כי יש להם תכולת מים גבוהה ומרקם פריך וגרגירי, שונה מאוד מהזנים האירופיים. הם מוגשים בדרך כלל גולמיים או מקולפים. הפרי נוטה להיות די גדול וריחני, וכשהוא עטוף בקפידה (יש לו נטייה לחבול בגלל העסיסיות שלו), הוא יכול להחזיק מעמד מספר שבועות (או יותר) במקום קריר ויבש.

בשל מחירם הגבוה יחסית וגודלם הגדול של פרי על זניו, נהוג באסיה להגיש את האגסים לאורחים, או הם ניתנים כמתנות, או נוהגים לאכול אותם ביחד במסגרת משפחתית. בבישול, אגסים טחונים משמשים ברטבים המבוססים על חומץ או רוטב סויה כממתיק, במקום סוכר. הם משמשים גם למרינדת בשר, במיוחד בשר בקר, כאשר דוגמה בולטת היא במאכל הקוריאני בולגוגי, בשל נוכחותם של אנזים לריכוך החלבונים בבשר.

באוסטרליה, אגסים אלה הוכנסו לראשונה לגידול מסחרי החל משנת 1980.

גלריה
-----

* virágaפרחי עץ אגס נאשי
* gyümölcseהפרי שלו
* koreai hvacshe (hwachae) ital körtéből פונץ' קוריאני (hwachae) מאגס נאשי

קישורים חיצוניים
----------------

ויקישיתוף מדיה וקבצים בנושא **אגס נאשי** בוויקישיתוף

הערות שוליים
------------

1. ↑  Bailey, L.H.; Bailey, E.Z.; the staff of the Liberty Hyde Bailey Hortorium (1976). *Hortus third: A concise dictionary of plants cultivated in the United States and Canada*. New York: Macmillan,.`{{cite book}}`: תחזוקה - ציטוט: extra punctuation (link) תחזוקה - ציטוט: multiple names: authors list (link)
2. 1 2  "Nashi asian pear varieties. Agfact H4.1.14". NSW Primary Industries. 2002. אורכב מ-המקור ב-2015-06-18. נבדק ב-2015-06-19.
3. ↑  "Japán körte". kiskert.com. נבדק ב-2015-06-19.
**נלסון** (בערבית מצרית: **جزيرة نيلسون**) הוא אי הממוקם 4 ק"מ צפונית למפרץ אבו קיר, מול חופי אלכסנדריה במצרים. זהו אתר מקומי לפיקניקים ונופש, והוא המקום של קבוצת קברים של אנשי צבא, נשים וילדים בריטיים המתוארכים למלחמות הנפוליאוניות.

שם האי
------

האי נקרא על שמו של האדמירל הבריטי הוריישו נלסון, שניצח בקרב הימי באבו קיר את אדמירל ברוס, מפקד הצי של נפוליאון בונפרטה, בקרב הנילוס ב-1798.

היסטוריה
--------

בתקופת שלטונו של אלכסנדר מוקדון, האי נלסון היה צוק ארוך המחובר ליבשה באמצעות לשון צרה. האי היה מיושב עוד לפני שהגיע אלכסנדר מוקדון לחלק הזה.

עבודתם של ארכאולוגים קבעה כי העיר הרקליון (תונוס) הייתה מיושבת מהמאה ה-6 לפנה"ס ועד המאה ה-8 לספירה. בעקבות אסון טבע במאה-8, שתי הערים העתיקות הרקליון וקנוסוס שקעו במפרץ אבו קיר, לא הרחק מהאי נלסון.

השרידים הארכאולוגיים שנמצאו באי מצביעים על חלק מאתר ארכאולוגי ענק, שקוע ברובו מתחת למי ים. חלקו העליון של האי היווה מקום אסטרטגי במפרץ לשלוט על התנועה הימית מהרקליון, שכן זה היה הנמל הגדול ביותר במצרים לפני ייסוד אלכסנדריה.

קברים באי
---------

בשנת 2000, הארכאולוג האיטלקי ד"ר פאולו גאלו גילה סדרה של קברים על האי. חפירות ומחקרים נוספים (בשיתוף עם ההיסטוריון הבריטי ניק סלופ) קבעו שהקברים הם מקרב הנילוס ב-1798 ומקרב יבשתי נוסף ב-1801. נחשפו שרידי קצינים, מלחים, נחתים, נשים וילדים בריטים.

ב-18 באפריל 2005 נקברו שרידיהם של שלושים מלחים וקצינים של הצי המלכותי שהתגלו באי בבית הקברות בשכונת שאטבי באלכסנדריה. רק גופה אחת, זו של המאסטר והמפקד ג'יימס ראסל, זוהתה באופן ודאי. בקבורה השתתף סר דרק פלמבלי, שגריר בריטניה דאז במצרים; אלן קובדן, הקונסול הכללי לאלכסנדריה בזמנו; גנרל עבד אל סלאם אל מחגוב, מושל אלכסנדריה וצאצא של המפקד ראסל.

קישורים חיצוניים
----------------

* "נשים בצי של נלסון" - BBC
* "קבורה מחדש של הלוחמים בנלסון" - BBC
* נשים נלחמו עם גיבורי הנילוס בנלסון, מגלים ארכיאולוגים
**חומעה מצויה** או **חומעת שדה**, **חומעת גינה** (בלטינית: **Rumex acetosa**) היא ירק עלים עשבוני רב שנתי השייך למשפחת הארכוביתיים (Polygonaceae). תפוצתו בכל אירופה, אך ניתן למצוא אותו גם באמריקה הצפונית, באסיה ובצ'ילה.

אִיוּר

מראה חיצוני
-----------

30–50 ס"מ גובהה, העלים סגלגלים גדלים בצרורות, שני צדדים ליד הגבעול מפוצלים ויוצרים פסגות קטנות. הפרחים האדמדמים הזעירים גדלים כשבולת בקצה הגבעול, ויוצרים תפרחת. הפריחה נמשכת מתחילת מאי עד אוגוסט.

חומרים פעילים
-------------

הצמח חייב את טעמו החמצמץ האופייני לחומצה האוקסלית שמכיל, שיש לה גם השפעה מעוררת תיאבון. בשל תכולת ויטמין C הגבוהה שלו, הוא נחשב יעיל לריפוי ומניעת צפדינה. הוא מכיל מלחים מינרליים רבים, סידן, זרחן, ברזל, מגנזיום וויטמין A. המרכיבים הפעילים העיקריים שלו הם פלבונואידים, טאנינים ופוליפנולים. השורש מכיל טאנין, אנתרקינונים ועוד חומרים.

השפעותיו הרפואיות
-----------------

בעבר, החומעה המצויה שימשה כמטהר דם. מגביר מערכת החיסון, משתן, מכייח. התמצית העשויה משורש הצמח משמשת לקיבה ולמעי כמשלשל קל.

שימוש
-----

ניתן להשתמש בחומעה המצוייה להכנת מזון הדומה לתרד, אך הוא משמש גם לשיפור הטעם של סלטים, מרקים וחביתות. בדומה לארוגולה, העלים הגולמיים, הצעירים והעדינים שלו מעורבבים לעיתים קרובות עם פסטה איטלקית, ולכן הם קלים יותר ועשירים יותר בסיבים. זהו פינוק אהוב על ילדים כשהם טריים.

סכנות בריאותיות
---------------

החומצה האוקסלית המצויה בחומעה יכולה לקדם היווצרות אבנים בכליות ובשלפוחית השתן בטווח הארוך, ויכולה גם להגביר כאבים בחולים עם שיגרון ודלקת פרקים, ולכן כדאי להימנע מצריכתה במקרים כאלה.

באמריקה הצפונית
---------------

השם האנגלי לחומעה מצויה הוא "common sorrel" או "garden sorrel"; הוא אינו זמין בחנויות, ולכן יש לרכוש זרעים או ממשתלה ולגדל אותו בבית. בחלק מהמקרים ניתן לרכוש אותו ב"שווקי האיכרים" בעונתו הטבעית של הצמח (בקיץ).

גלריית תמונות
-------------

|  |  |  |  |
| --- | --- | --- | --- |
| צמח בוגר | תִפרַחַת | עלים | זרעים |

קישורים חיצוניים
----------------

ויקישיתוף מדיה וקבצים בנושא **חומעה מצויה** בוויקישיתוף
* חומעה מצויה, באתר ITIS (באנגלית)
* חומעה מצויה, באתר NCBI (באנגלית)
* חומעה מצויה, באתר האנציקלופדיה של החיים (באנגלית)
* חומעה מצויה, באתר Tropicos (באנגלית)
* חומעה מצויה, באתר GBIF (באנגלית)
* חומעה מצויה, באתר The Plant List (באנגלית)
* חומעה מצויה, באתר IPNI (באנגלית)

הערות שוליים
------------

1. 1 2 3 4  Marie-Claude Paume: *Ehető vadnövények.* *Füvek, virágok és salátafélék gyűjtése és felhasználása*. Budapest, Bioenergetic Kft. 2013, 184. oldal. מסת"ב 978-963-2911-76-2
2. 1 2  "Mezei sóska". hazipatika.com.
3. 1 2  "Mezei sóska". novenyhatarozo.info. אורכב מ-המקור ב-2017-06-21. נבדק ב-2016-12-05.
4. 1 2  "Sóska". kertlap.hu. נבדק ב-2016-12-05.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007548652205171
* NKC: ph184797

 |
**חומצה גלוטמית** (מכונה גם **גלוטמט**) היא אחת מ-20 חומצות האמינו הנפוצות בטבע.

מבנה
----

החומצה הגלוטמית דומה בהרכבה לחומצה אספרטית, חומצת אמינו אחרת, אלא שבשייר שלה קיימות שתי קבוצות מתילן (CH2) ולא אחת. השייר של חומצה גלוטמית מורכב, אם כן, משתי קבוצות מתילן ומקבוצת קרבוקסיל (COOH). החומצות גלוטמית ואספרטית הן חומצות האמינו היחידות בעלות שייר חומצי. קבוצת הקרבוקסיל נוטה לאבד את אטום המימן שלה, ומכאן חומציותה. כשהדבר מתרחש, הוא הופך ליון קרבוקסילט (-COO), ואז נהוג לקרוא לתרכובת "גלוטמט" (Glutamate). כך קורה ב-pH נייטרלי (7). 

המטען החשמלי של גלוטמט הוא 1-, עקב יון הקרבוקסילט השלילי.
צפיפות החומר 1.46 גרם לסמ"ק, המסיסות במים - 7.5 גרם לליטר.

חומצת האמינו גלוטמין היא נגזרת של החומצה הגלוטמית. השייר שלה מורכב מקבוצת אמיד (CONH) במקום קבוצת קרבוקסיל. היא נוצרת כשהחומצה הגלוטמית מגיבה עם אמוניה. עקב הקרבה בין שתי החומצות קיים סימול ארוך המציין גלוטמין **או** חומצה גלוטמית - **Glu** - וכן סימול קצר - **E**.

היסטוריה ושימושים
-----------------

הראשון שבודד את החומצה הגלוטמית היה הכימאי הגרמני קרל ריטהאוזן (Karl Ritthausen) בשנת 1866, מחלבון גלוטן שבחיטה, ומכאן שמה. היא סונתזה לראשונה במעבדה בשנת 1890. 

החומצה הגלוטמית מקנה למזונות טעם נוסף על ארבעת הטעמים הבסיסיים. כשגלוטמט מתרכב עם יון נתרן מתקבל מונוסודיום גלוטמט (Monosodium Glutamate, בראשי תיבות: MSG). הכימאי היפני איקוני קיקאדה מאוניברסיטת טוקיו גילה את מונוסודיום גלוטמט בשנת 1906 וכינה אותו "אוּמאמי" (בתרגום חופשי מיפנית: "טעים"). מונוסודיום גלוטמט הוא תוסף המזון הנפוץ ביותר בעולם.

פיזיולוגיה
----------

החומצה הגלוטמית אינה "חומצת אמינו חיונית", שכן תאי גוף האדם מסוגלים לייצר חומצה זו בעצמם מחומצת אמינו אחרת.

בנוסף לתפקיד המבני של חומצה גלוטמית כמרכיב בחלבון, משמשת החומצה גם כמוליך עצבי במוח וכחומר מוצא ליצירת GABA, מוליך עצבי נוסף. החומצה הגלוטמית מפעילה הן קולטנים יונוטרופיים (NMDA, AMPA ו- Kainate) והן קולטנים מטבוטרופיים. החומצה הגלוטמית אינה יכולה לעבור בקלות מהמוח אל זרם הדם, ולכן תאי המוח הופכים אותה לגלוטמין ומנצלים אותה ליצירת אנרגיה.

בתאי צמחים וחיידקים פוטוסינתטיים מהווה החומצה הגלוטמית חומר מוצא לסנתוז הפיגמנט כלורופיל.

קישורים חיצוניים
----------------

ויקישיתוף מדיה וקבצים בנושא **חומצה גלוטמית** בוויקישיתוף

הערות שוליים
------------

1. ↑  ביוכימיה I: חלבונים, מבנה ותפקיד, עמוד 29, הוצאת האוניברסיטה הפתוחה, מהדורת ניסוי תשנ"ד - 1994
2. ↑  גולן, תיקי (2024-04-08). "ממכר: הטעם שגורם לכם להגיד "אני רוצה עוד"". *Ynet*. נבדק ב-2024-04-08.

| עשרים חומצות האמינו הסטנדרטיות הנפוצות בטבע |
| --- |
| 

|  |  |
| --- | --- |
| איזולאוצין (Ile, I) • אלנין (Ala, A) • אספרטט (Asp, D) • אספרגין (Asn, N) • ארגינין (Arg, R) • גלוטמט (Glu, E) • גלוטמין (Gln, Q) • גליצין (Gly, G) • היסטידין (His, H) • ולין (Val, V) • טירוזין (Tyr, Y) • טריפטופן (Trp, W) • לאוצין (Leu, L) • ליזין (Lys, K) • מתיונין (Met, M) • סרין (Ser, S) • פנילאלנין (Phe, F) • פרולין (Pro, P) • ציסטאין (Cys, C) • תראונין (Thr, T) | המבנים הכימיים של 20 חומצות האמינו הסטנדרטיות. |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007531218405171
* BnF: cb12267307z (data)
* GND: 4113764-4
* LCCN: sh85055379
* NDL: 00562658

 |
**אִייסֶלְמֶר** (בהולנדית: **Ĳsselmeer**, בפריזית: **Iselmar**, "אגם איסל") הוא אגם מלאכותי של מים רדודים במרכז הולנד הגובל במחוזות פלבולנד, צפון הולנד ופריסלנד. שטחו של האגם הוא כ-1100 קמ"ר, עומקו הממוצע הוא 5–6 מטרים והוא האגם הגדול ביותר במערב אירופה.

האייסלמר הוא אגם מים מתוקים המוזן דרך לשון הים קטלמר (Ketelmeer) על ידי נהר האייסל (Ijssel), שנותן לאגם את שמו. מימיו מגיעים בעיקר מנהר הריין, שהאייסל הוא יובל שלו.

שתי האותיות הראשונות בשם האגם נכתבות באותיות גדולות, שכן IJ הוא דיגרף וליגטורה, כך שהיחס אליהן הוא כאות אחת לרוב השימושים.

האייסלמר נוצר ב-1932, כאשר מפרץ פנימי גדול ורדוד, הזאודרזי (Zuiderzee) נסגר בסכר באורך של 32 ק"מ, האפסלאודייק. היה זה חלק ממיזם ימי ראשי שידוע כ"עבודות הזאודרזי" (Zuiderzeewerken), ששנים לאחר מכן הוביל לכיבוש הים וצמצם את שטח האגם.

ב-1975 התפצל האייסלמר לשניים לאחר שהושלמה בנייתו של סכר בשם האוטריבדייק (Houtribdijk). סכר זה נמתח מאנקהויזן (Enkhuizen) דרום-מזרחה ללייליסטאד. החלק הדרומי הזה לשעבר של האייסלמר הוא המרקרמיר.

האייסלמר מתפקד כמקור ראשי למים מתוקים המשמשים לחקלאות וכמי שתייה. כמו כן הוא גם מהווה אזור לפעילות נופש. מחוז פלבולנד, שנוסד ב-1986, כולל שלושה פולדרים שאדמותיהם יובשו ממימי האייסלמר.

לשון הים הצרה קטלמר משתרעת ממזרח לאייסלמר. המים הנשפכים אליו מכילים מזהמים תעשייתיים הנפלטים ממפעלים במעלה הזרם. משקעים מזוהמים אלו מצטברים על קרקעית האגם בשכבה עבה של בוצה מזוהמת. כדי להשיב למימי האגם את איכותם חומרים אלו מועברים מקרקעיתו. ב-2010 נבנה בקטלמר אי מלאכותי שנקרא אייסלאוך (Ijsseloog). אי זה משמש מטמנה למשקעים מזוהמים אלו שהועלו מקרקעית האגם. כאשר האי יתמלא, הוא יוסב להיות שמורת טבע.

קישורים חיצוניים
----------------

ויקישיתוף מדיה וקבצים בנושא **אייסלמיר** בוויקישיתוף
* אייסלמיר, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007538403305171
* BnF: cb126857488 (data)
* GND: 4072726-9
* LCCN: sh85064232
* LNB: 000298458
* SUDOC: 130057436
* VIAF: 145657874
* WorldCat (עם VIAF): 145657874

 |
אופדסיטיניב (שם באנגלית: Upadacitinib) היא תרופה לטיפול בדלקת מפרקים שגרונית. אופדסיטיניב אושרה לשימוש ע״י מנהל המזון והתרופות האמריקאי (FDA) באוגוסט 2019 למניעת התקדמות מחלת הדלקת מפרקים שגרונית. אופדסיטיניב נמכרת בישראל תחת השם המסחרי רינבוק (Rinvoq).

שימוש רפואי
-----------

אופדסיטיניב היא תרופה דור שני ממשפחת מעכבי האנזים (Janus Kinase (JAK. התרופה אושרה במקור ע״י ה-FDA לטיפול בדלקת מפרקים שגרונית פעילה, ודלקת מפרקים פסוריאטית פעילה, אצל חולים אשר לא מגיבים, או פיתחו סבילות לתרופה אחת או יותר ממשפחת ה-Disease-modifying antirheumatic drugs (DMARDs) כמו חוסמי (Tumor necrosis factor (TNF. באירופה, אופדסיטיניב יכולה לשמש כטיפול יחיד או משולב עם התרופה מתוטרקסט (Methotrexate).

בנוסף למחלות הנ״ל, אופדסיטיניב עוזרת גם לחולים בגילאי 12 ומעלה עם דלקת עור אטופית שאינה מאוזנת עם טיפולים סיסטמיים אחרים, או שאין נגדה טיפולים נוספים. התוויה נוספת לתרופה היא דלקת חוליות מקשחת, ו-radiographic axial spondyloarthritis שאין להם תגובה מספקת לטיפול הרגיל. כמו כן, אופדסיטיניב משמשת לטיפול בקוליטיס כיבית, כמו גם לחולי קרוהן במבוגרים בדרגה בינונית עד קשה עם סבילות לטיפול הרגיל או לתרופות ביולוגיות, לדוגמה חוסמי TNF אחד או יותר.

התרופה ניתנת דרך הפה והיא בעלת מנגנון שחרור ממושך.

מנגנון פעולה
------------

מנגנון הפעולה של אופדסיטיניב (Upadacitinib) הוא עיכוב אנזימים ציטופלזמיים ממשפחת Janus kinases (JAks). משפחת אנזימים זו מכילה ארבע טירוזין קינאזות (JAK1, JAK2, JAK3 ו-TYK2) המעורבים בתהליך של מחלות דלקתיות בתיווך מערכת החיסון. אנזימי ה-JAK מתווכים את מסלול העברת האותות JAK-STAT בתגובה להפעלת הקולטנים על ידי פקטורי גדילה ו-ציטוקינים. תפקיד של JAKS להעביר אותות על ידי זרחון והפעלת פקטורי שעתוק STATs, ויסות ביטוי גנים והשפעה על ההמטופואזה ותפקוד תאי מערכת החיסון. אופדסיטיניב (Upadacitinib) מונעת זרחון והפעלה תוך תאית של פקטורי שעתוק STATs, ומפחית את ההשפעתם הדלקתיות. לאופדסיטיניב (Upadacitinib) יש השפעה מעכבת סלקטיבית יותר על JAK1 ביחס לתתי-סוגים JAK2, JAK3 ו- ו־TYK2.

כאשר ציטוקין נקשר לקולטן JAKs יש שינוי קונפורמציה, הפעלה' וזירחון עצמי. הזירחון מאפשר לפקטורי שעתוק STATs להיקשר ולהזדרחן על ידי JAKs. פקטורי שעתוק ה-STATs יוצרים הומו או הטרו-דימרים, ולאחר מכן עוברים לגרעין התא לקשור את רכיבי הפרומוטור שלהם על גבי ה-DNA, ומתחילים שיעתוק גנים. בסופו של דבר, מסלולי איתות בתיווך JAK1 מקדמים אירועים מעודדי דלקת, כגון התפשטות והישרדות מוגברת של תאי חיסון, התמיינות תאי T והפעלת מקרופאגים. אופדסיטיניב (Upadacitinib) מעכבת JAK תחרותי, ומתחרה עם מולקולת ATP על הקישור ל־JAK וגורם לעיכוב הפעילות שלו. כתוצאה מכך לא מתרחש זרחון והפעלת דימרים של STATs, המעבר לגרעין, הקישור לפרומוטור ושעתוק הגנים מעוכבים.

תופעות לוואי
------------

תופעות לוואי שכיחות של אופדסיטיניב (Upadacitinib) כוללות דלקת בדרכי הנשימה, ואקנה .

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.

1. 1 2  Inderbir S. Padda, Rajat Bhatt, Mayur Parmar, **Upadacitinib**, Treasure Island (FL): StatPearls Publishing, 2024
2. 1 2 3 4 5  Upadacitinib, go.drugbank.com (באנגלית)
3. ↑  
Mohamed‐Eslam F. Mohamed, Sumit Bhatnagar, Julie M. Parmentier, Priscila Nakasato, Peter Wung, Upadacitinib: Mechanism of action, clinical, and translational science, **Clinical and Translational Science** 17, 2023-12-18, עמ' e13688 doi: 10.1111/cts.13688
4. ↑
מפת הים הדרומי. סוללת אפסלאוטדייק נראית בקצהו הצפוני
**אפסלאוטדייק** היא סוללת כביש בצפון מערב הולנד, הנטויה בגבולו של האייסלמיר (Ijsselmeer - הים הפנימי של הולנד) ומפרידה בינו לבין ים ואדן. הסוללה, שאורכה 32 קילומטרים, מהווה חלק מרכזי ב**מפעלי הזאודרזיי** (הים הדרומי) - פרויקט סכירת הים הפנימי, המתקת מימיו וייבוש חלקים ממנו.

האפסלאוטדייק נבנתה בין חוף פרובינציות פריסלנד לבין חוף פרובינציית צפון הולנד. רוחבה הוא 90 מטרים וגובהה המקורי מעל פני הים היה 7.25 מטרים.

בניית הסוללה
------------

בניית הסוללה החלה בשנת 1927 בארבע נקודות - בשני קצותיה המיועדים ובשתי נקודות נוספות שנבחרו לאורך נתיב הסוללה המיועד, שבהן הוקמו תחילה איים מלאכותיים. כחומרי הבנייה העיקריים של הסוללה נבחרו טיל, שנחפר מקרקעית הזאודרזיי, חול וכן חרסית מסוג מסוים (Boulder clay). ספינות החלו לשפוך לים את הטיל בשני נתיבים מקבילים שהתמשכו מארבע נקודות הבנייה. החלל שבין שתי הסוללות המקבילות מולא בחול, וכאשר נערמה שכבת החול עד מעל לקו המים נערם עליה עוד טיל. דפנות הסוללה שתחת פני המים חוזקו באמצעות מחצלות מעץ ערבה וסלעים שהונחו עליהן. הסוללה הוגבהה לגובהה הסופי על ידי שכבות של חול, והציפוי העליון שלה הורכב מחרסית, שעליה נשתל עשב. 

לאורך נתיב העבודה נמצאו מספר שוחות תת-מימיות שזרמים חזקים בהן היו צפויים להקשות על הבנייה. למרות זאת התקדמה העבודה מהר מהמצופה והסוללה הושלמה בגובה חלקי לכל אורכה המיועד ב-28 במאי 1932. מאותו מועד נקרא הזאודרזיי בשם אייסלמיר. לאחר מועד זה נמשכו העבודות להגבהת הסוללה ולסלילת כביש (כיום כביש A7) עליה וכן להתקנת תאי שיט בכל אחד משני קצות הסוללה וכן 25 שערים לשחרור מים מהאייסלמיר לים ואדן. שחרור המים לים ואדן היה חיוני כיוון שמפלס האייסלמיר הוסיף לעלות בקביעות עקב זרימת נהרות לתוכו - לרבות הנהר איסל, שנתן לימה את שמה - ועקב עבודות ייבוש שטחי האדמה שנערכו בשוליו.

ב-25 בספטמבר 1933 נפתחה הסוללה באופן רשמי. בסך הכל נעשה שימוש במהלך בנייתה בכ-37.5 מיליון מטרים מעוקבים של חומרים. בכל אחד מימי הבנייה עבדו בפרויקט 4,000 עד 5,000 עובדים, ועל ידי כך הוקלה השפעת משבר השפל הגדול בהולנד.

הסוללה נבנתה באופן שאיפשר סלילת פסי רכבת עליה, אך המסילה לא נסללה בשל העלות הכרוכה בכך ובשל שיקולי כדאיות. במקום זאת שימש השטח שנשמר למסילה בשנות ה-70 לסלילת כביש נוסף על גבי הסוללה, באופן שהכביש הדו-סטרי שעליו הפך לבעל שני נתיבים לכל כיוון.

פסל המציין את פתיחת הסוללה לשימוש הוצב באתר שבו היא הושלמה. כמו כן, לימים הוצב על הסוללה פסל לזכר המהנדס והפוליטיקאי קורנליס ליילי (Cornelis Lely), מאבות פרויקט עבודות הזאודרזיי.

בשנת 2012 החליטה ממשלת הולנד שלא להחליף את תאי השיט שבסוללה אלא לשפצם. צפוי שיהיה צורך להחליפם באחרים עד לשנת 2050.

* מראה מעבודות בניית הסוללה, 1931מראה מעבודות בניית הסוללה, 1931
* מראה הסוללה, 2016מראה הסוללה, 2016

קישורים חיצוניים
----------------

ויקישיתוף מדיה וקבצים בנושא **אפסלאוטדייק** בוויקישיתוף
* אתר הסוללה
* סרטון על בניית הסוללה, באתר ויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007549639605171
* LCCN: sh2007009587

 |
**אליהו (אלי) שָׁבִירוֹ** (נולד ב-17 באוגוסט 1958) הוא איש ציבור ישראלי. שכיהן כראש עיריית אריאל מ-4 במרץ 2013 עד 31 במרץ 2024.

ביוגרפיה
--------

נולד בשנת 1958 בבאר שבע ושם גדל. שרת בחטיבת גולני כלוחם ומפקד. בוגר קורס פו"מ (פיקוד ומטה). פרש מצה"ל בדרגת סא"ל. לאחר שחרורו מצה"ל שימש כמנהל אגף הביטחון בעיריית אריאל ולאחר מכן כרמ"ט (מנכ"ל) מועצה מקומית אורנית. במקביל נבחר כחבר מועצת העיר אריאל ובהמשך לממלא מקום ראש העיר לשעבר, רון נחמן.

לאחר פטירתו של רון נחמן בינואר 2013, נבחר על ידי מועצת העיר כראש העיר בפועל עד לבחירות בשנת 2013 שבהן נבחר לראשות העיר. בבחירות בשנת 2018 זכה למעט יותר מ-40% מהקולות והוכרז לזוכה. אולם בית המשפט המקומי באריאל ביטל את הבחירות בשלוש קלפיות בעיר והערעורים על החלטה זאת נדחו ונערכו בחירות חוזרות לראשות העיר ב-3 קלפיות אלו שבסיומם הוכרז שבירו כזוכה בסיבוב הראשון עם 42.48% מהקולות.

קריירה פוליטית
--------------

 פרק זה טעון עריכה. אנא תרמו לוויקיפדיה ועזרו לערוך אותו. ייתכן שתמצאו פירוט בדף השיחה. הסיבה היא: פירוט הישגי מושא הערך ללא הפניה למקורות.
אחד ממהלכיו הראשונים של שבירו היה להגדיל את תקציב החינוך של העיר. זאת בכוונה לגרום לאחוזים נמוכים של נשירת תלמידים ולהפחתה של מעבר תלמידים לבתי ספר מחוץ לעיר. במהלך כהונתו אחוזי הזכאות לבגרות עלו מ-62% ל-97.7%.[דרוש מקור]

במהלך כהונתו אוכלוסיית העיר גדלה בלמעלה מ-20% והיא עומדת היום על למעלה מ-20,000 תושבים.

בתקופת כהונתו קיבלה העיר אריאל חמישה כוכבי יופי של הקריה לישראל יפה וכן פרס ניהול תקין מדי שנה.[דרוש מקור]

במהלך כהונתו שולש מספר המפעלים באזור התעשייה אריאל מערב של העיר, בנוסף קידם שבירו תוכנית שתכפיל את שטחו של אזור התעשייה ואת כמות המפעלים שבו. כמו כן, הרחיב את שיתוף הפעולה בין העיר לאוניברסיטת אריאל.[דרוש מקור]

בתקופת כהונתו הצליח לגרום לחברת התרבות העירונית "גוונים" לצאת מהגירעון אשר הייתה בו, כמו כן הוא יזם הקמת מרכז צעירים בעיר אשר מספק שירותים לחיילים משוחררים וייעוץ בנושאי הורות ויזמות.[דרוש מקור]

שבירו פעל להקמת קניון 'מגה אור' בכניסה המערבית לעיר, הקניון המספק שירותים לתושבי האזור.

ב-2020 הביא לפרישת עירו ממועצת יש"ע בשל המחלוקת עם הנהגת המועצה על היחס לתוכנית השלום של הנשיא טראמפ.

באוגוסט 2023 הודיע על אי התמודדות לכהונה נוספת בבחירות הקרובות לרשות העיר. לאחר בחירתו של יאיר שטבון לראשות העיר בבחירות 2024, שבירו סיים את תפקידו ב-31 במרץ 2024.

השכלה וחיים אישיים
------------------

בוגר תואר ראשון במדעי המדינה מאוניברסיטת תל אביב ומחזיק בתואר שני במנהל עסקים מאוניברסיטת בן-גוריון שבבאר שבע. שבירו הוא אלמן (נשוי בשנית) ויש לו שלושה ילדים ונכדה.

קישורים חיצוניים
----------------

ויקישיתוף מדיה וקבצים בנושא **אליהו שבירו** בוויקישיתוף

הערות שוליים
------------

1. ↑  המהפכים וההפתעות: כל התוצאות בערים המרכזיות, באתר ynet, 31 באוקטובר 2018
2. ↑  אלישע בן קימון, אי סדרים בקלפיות באריאל יביאו לבחירות חוזרות?, באתר ynet, 19 בדצמבר 2018
3. ↑  בג"ץ 9196/18 אלי שבירו נ' ועדת הבחירות של העיר אריאל, ניתן ב־30 בדצמבר 2018
4. ↑  מחרתיים: בחירות חוזרות באריאל, ערוץ 7, 13 בינואר 2019
5. ↑  יפעת אריאלי, לאחר הסערה הפוליטית: אלי שבירו הוא ראש עיריית אריאל, 15 בינואר 2018, באתר בלב החדשות.
6. ↑  הודעה בדבר תוצאות הבחירות לראש הרשות המקומית אריאל, 23 בינואר 2019, באתר עיריית אריאל.
7. ↑  נמרוד בוסו, רמי לוי זכה במכרז להקמת קניון באריאל ב-7.3 מיליון שקל, באתר TheMarker‏, 28 בדצמבר 2011
8. ↑  ערוץ 7, ראש העיר אריאל פורש ממועצת יש"ע, באתר ערוץ 7, 3 בפברואר 2020
**זיקאש** (באנגלית: **Zcash**, קוד: **ZEC**, סימול: ⓩ) הוא מטבע מבוזר, שבדומה למטבעות מבוזרים אחרים כגון ביטקוין, אינו כפוף לגוף מרכזי או למדיניות מוניטרית של ממשלות ומתבסס אך ורק על כרייה. המטבע הושק בשנת 2016 והיתרון שהוא מציע ביחס לביטקוין היא היכולת לבצע עסקאות אנונימיות באופן מלא או סלקטיבי איתו.

זיקאש בדומה לביטקוין, גם מכילה קוד פתוח.

זיקאש מעניקה למשווקים פרטיים את האפשרות להפעיל "גילוי סלקטיבי", המאפשר למשתמש להוכיח תשלום למטרות ביקורת. סיבה כזו היא לאפשר למשווקים פרטיים את הבחירה לעמוד בתקנות נגד הלבנת הון או מסים. "עסקאות ניתנות לביקורת אך הגילוי נתון לשליטת המשתתף". החברה אירחה פגישות וירטואליות עם רשויות אכיפת החוק ברחבי ארצות הברית כדי להסביר את היסודות הללו, והיא המשיכה לומר כי "הם לא פיתחו את המטבע כדי להקל על פעילות בלתי חוקית".

בעוד שהמונים מקבלים 80% מתגמול הבלוק, 20% ניתנים ל"קרן הפיתוח של זיקאש": 8% לתמיכות הגדולות של זיקאש, 7% לחברת מטבעות חשמליים ו-5% לקרן זיקאש.

היסטוריה
--------

עבודות הפיתוח של זיקאש החלו בשנת 2013 על ידי הפרופסור מאוניברסיטת ג'ון הופקינס, מתיו גרין וכמה מתלמידיו לתארים מתקדמים. הפיתוח הושלם על ידי חברת זיקאש למטרות רווח, בראשותו של זוקו וילקוקס, מומחה לאבטחת מחשבים וציפרפאנק אשר התבססו בקולורדו. חברת זיקאש גייסה מעל 3 מיליון דולר מבעלי הון בעמק הסיליקון להשלמת הפיתוח של זיקאש.

ההשקעה הראשונה של זיקאש הושקעה בסוף אוקטובר 2016. הביקוש הראשוני היה גבוה, ותוך שבוע נסחרו מטבעות זיקאש תמורת חמשת אלפים דולר ליחידה. עשרה אחוזים מכל המטבעות שנכרו בארבע השנים הראשונות היו מוקצים לחברת זיקאש, עובדיה, המשקיעים וקרן זיקאש ללא מטרות רווח.

ראו גם
------

* זירוקוין
* ביטקוין
* מטבע מבוזר

קישורים חיצוניים
----------------

ויקישיתוף מדיה וקבצים בנושא **זיקאש** בוויקישיתוף
* 

* אתר האינטרנט הרשמי של זיקאש

* אתר האינטרנט הרשמי של זיקאש
* בדיקת מחיר הזיקאש

הערות שוליים
------------

1. ↑  Reaching Consensus, Electric Coin Company (באנגלית אמריקאית)
2. ↑  "Zcash development and governance - Zcash". *Zcash* (באנגלית אמריקאית). נבדק ב-2022-09-16.
3. 1 2 3 4  Popper, Nathaniel (2016-11-01). "Zcash, a Harder-to-Trace Virtual Currency, Generates Price Frenzy". *The New York Times*. ISSN 0362-4331. נבדק ב-2021-08-25.
4. 1 2  Bloomberg - Are you a robot?, www.bloomberg.com

| מטבעות מבוזרים - סוגים וטכנולוגיות |
| --- |
| מבוססי SHA-256 | ביטקוין • Bitcoin Cash • Factom • Namecoin • NuBits • Peercoin |
| מבוססי Scrypt | Auroracoin • דוז'קוין • Litecoin • PotCoin |
| מבוססי Zerocoin | Zcash • Zcoin • Zclassic • ZeroVert |
| מבוססי CryptoNote | Boolberry • Bytecoin • DigitalNote • Monero |
| מבוססי Ethash | אתריום • Ethereum Classic • Ubiq |
| שיטות שאינן Proof-of-work | Ardor • BitShares • BlackCoin • Burstcoin • Counterparty • Enigma • FunFair • Gridcoin • Lisk • Melonport • NEM • NEO • Nxt • OmiseGO • Polkadot • Qtum • RChain • ריפל • Shadow • Simple Token • Stellar • Waves Platform • Nimiq |
| מבוססי Proof-of-stake | Nimiq • טזוס |
| טכנולוגיות | רשת ברק • בלוקצ'יין • Cryptocurrency tumbler • Initial coin offering • Proof-of-space • מערכת הוכחת סיכון • מערכת הוכחת עבודה • Zerocoin |
המונית מהסרט מוצגת כיום במוזיאון
**טקסי** (באנגלית: **Taxi**) הוא סרט פעולה בדיוני צרפתי, בבימויו של ג'רארד פירס ובכיכובם של סמי נסרי, פרדריק דיפנטל ומריון קוטיאר, שיצא לבתי הקולנוע בשנת 1998. את התסריט לסרט כתב לוק בסון ב-30 יום. לאור הצלחתו של הסרט, יצא בשנת 2004 סרט אמריקאי זהה, בכיכובה של קווין לאטיפה עם שינוי קל כשאת נסרי (זכר) משחקת לאטיפה (נקבה).

הסרט הוא הראשון בסדרה של חמישה סרטים. ארבעת הסרטים הראשונים הכניסו למעלה מ-200 מיליון דולר, וזו סדרת הסרטים הצרפתית המצליחה ביותר.

עלילה
-----

במרסיי מחליט דניאל (סמי נסרי), שליח פיצה במקצועו ונהג מרוצים חובב, לעזוב את עבודתו בפיצרייה ולהפוך לנהג מונית. בערב הפרידה ממנו בפיצריה הוא וידידה שלו לילי (מריון קוטיאר) הופכים לזוג. לאחר שקיבל את הרישיון מהרשויות התחיל בעבודתו כנהג מונית כאשר מאחורי חזות של מונית פשוטה מדגם פג'ו 406 מסתתרת מכונית מרוצים שאף יכולה לעוף. ביום הראשון לעבודתו הוא מסיע אישה (מנואלה גורארי) מהשוק לביתה ועוזר לה להעלות מצרכים הביתה. האישה מציגה לו את בנה אמיליאן (פרדריק דיפנטל), מתכנת מחשבים שמבקש ממנו להסיע אותו לתחנת משטרה. בדרך תוך כדי שיחה דניאל מגדף את המשטרה וקורא להם "שיכורים, נוכלים ומושחתים". אמיליאן מחזיר לו בכך שנהגי מוניות נוהגים באופן פרוע, סותמים את התנועה ונהגים גרועים. דניאל אומר לו שהוא לא באמת נהג מונית וכאשר השני מבקש הסבר דניאל הופך את רכבו בלחיצת כפתור לרכב מרוצים ומתחיל לדהור ברחובות מרסיי. לאחר שמגיע ליעדו אמיליאן חושף את סודו שהוא בלש במשטרת מרסיי ועוצר את דניאל על נהיגה פרועה. לאחר חקירה קצרה אמיליאן מציע לדניאל עסקה בה הוא לא ישלול לו את הרישיון בתמורה שדניאל יעזור לו במצוד אחר חבורה של שודדים גרמנים על מרצדסים. דניאל נאלץ להסכים ומתחיל לעבוד עם המשטרה. הם עולים על עקבותיהם של השודדים ותופסים אותם. הסרט כולל מרדפים רבים.

ראו גם
------

* טקסי 2

קישורים חיצוניים
----------------

ויקישיתוף מדיה וקבצים בנושא **טקסי** בוויקישיתוף
* 

* "טקסי", במסד הנתונים הקולנועיים IMDb (באנגלית)

* "טקסי", באתר AllMovie (באנגלית)

* "טקסי", באתר Rotten Tomatoes (באנגלית)

* "טקסי", באתר Box Office Mojo (באנגלית)

* "טקסי", באתר אידיבי

* "טקסי", במסד הנתונים הקולנועיים KinoPoisk (ברוסית)
**דניאל רוז ראסל** (באנגלית: **Danielle Rose Russell**; נולדה ב-31 באוקטובר 1999) היא שחקנית ודוגמנית אמריקאית. ידועה בעיקר מתפקידה בתור הופ מייקלסון בסדרה "המקוריים", ובסדרת ההמשך, "מורשות".

ביוגרפיה
--------

ראסל נולדה בעיירה פקאנוק טאון שיפ, ניו ג'רזי, וגדלה במערב מילפורד, ניו ג'רזי. היא הבת של רוזמרי ראדו, רקדנית לשעבר, וולטר ראסל, זמר לשעבר. בילדותה תחילה כוונה לדוגמנות, כאשר הופיעה במודעות דפוס ובפרסומות, אך הצטרפה לתיאטרון מקומי והחליטה שהיא רוצה להיות שחקנית.

בשנת 2018 סיימה ראסל את לימודי תיכון באמצעות קורסים מקוונים.

קריירה
------

התפקיד הראשון של ראסל היה ב-2014 בסרט "הדרך לגיהנום", כששיחקה את בתו בת ה-14 של סוחר סמים רוסי. בשנה שאחרי, היא הופיעה בסרטו של קמרון קרואו "אלוהה", בתור בתו של הדמות של בראדלי קופר.

בשנת 2016 הופיעה ראסל בשישה פרקים של סדרת הטלוויזיה "הטייקון האחרון" באמזון פריים וידאו. בשנת 2017 שיחקה ראסל בתפקיד משני בסרט "פלא".

בשנת 2018 לוהקה לתפקיד ראשי בתור הופ מייקלסון, בתו של קלאוס מייקלסון, לעונתה החמישית והאחרונה של הסדרה "המקוריים" של רשת The Cw, במאי 2018 דווח שהיא תמשיך לגלם את דמותה בתפקיד ראשי בסדרת ההמשך "מורשות". הסדרה עלתה לשידור באוקטובר 2018.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2014 | הדרך לגיהנום | לוסיה |  |
| 2015 | אלוהה | גרייס |  |
| 2016 | מגפה | מייגן |  |
| 2017 | פלא | מירנדה |  |
| 2018 | *Measure of a Man* | ג'ואני ויליאמס |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2016 | הטייקון האחרון | דרלה מיינר | 6 פרקים |
| 2018 | המקוריים | הופ מייקלסון | תפקיד ראשי (עונה 5); 13 פרקים |
| 2018–2022 | מורשות | תפקיד ראשי (4 עונות); 64 פרקים |

קישורים חיצוניים
----------------

* דניאל רוז ראסל, ברשת החברתית אקס (טוויטר)
* דניאל רוז ראסל, ברשת החברתית אינסטגרם
* דניאל רוז ראסל, במסד הנתונים הקולנועיים IMDb (באנגלית)
* דניאל רוז ראסל, באתר AllMovie (באנגלית)
* דניאל רוז ראסל, באתר Rotten Tomatoes (באנגלית)

הערות שוליים
------------

1. ↑  Samantha Highfill, "The Originals casts Danielle Rose Russell as teenage Hope for season 5". *Entertainment Weekly*. July 17, 2017
**קלי רנה ויליאמס** (באנגלית: **Kelli Renee Williams**; נולדה ב-8 ביוני 1970) היא שחקנית אמריקאית.

חייה
----

נולדה וגדלה בלוס אנג'לס שבקליפורניה, בתם של שאנון וילקוקס, שחקנית, וג'ון ויליאמס, מנתח פלסטי, ולה אח אחד ושני אחים חורגים. הוריה התגרשו כאשר הייתה בת 13. ויליאמס למדה בתיכון בוורלי הילס שבבוורלי הילס, שם לקחה שיעורי משחק והשתתפה בהפקות של בית הספר.

עוד בטרם מלאה לה שנה הופיעה ויליאמס בסרטוני פרסומת. לאחר לימודיה התיכוניים החלה לגלם תפקידים קטנים על המסך הקטן; וילאמס גילמה את חברתו של רוס בקומדיית המצבים של NBC ‏"Day by Day"‏ (1989) ואת דמותה של קייט ברודריק בסרט הטלוויזיה "A Woman Scorned: The Betty Broderick Story" ‏(1992). את הופעתה הקולנועית הראשונה עשתה בסרט "There Goes My Baby"‏ (1993) לצד השחקנים דרמוט מולרוני ונואה ויילי. ויליאמס הופיעה במחזה הקומי "Wrong Turn at Lungfish" לצד טוני דנזה וג'ורג' סי סקוט. ב-1996 השתתפה בסרט הפשע הטלוויזיוני של NBC "קול מהקבר", לצדם של רוברט נפר וג'ון קרול לינץ'.

ב-1997 עלתה למסכים סדרת הדרמה "הפרקליטים" של דייוויד אי קלי העוסקת בחייהם המקצועיים והאישיים של חבורת עורכי דין בבוסטון, שעוסקים בעיקר במשפט פלילי. ויליאמס גילמה את דמותה של לינדזי דול, עורכת דין ואחת הדמויות הראשיות. את התפקיד גילמה במשך שבע עונות (מתוך 8) ואיתו היא מזוהה יותר מכל. במהלך צילומי הסדרה עברה ויליאמס שלושה הריונות. ההיריון הראשון וההיריון השלישי הוסוו על ידי צוות ההפקה, אך ההיריון השני שולב בסדרה; לינדזי הייתה נשואה אז לשותף הבכיר במשרד, בובי דונל (גולם בידי דילן מקדרמוט) והתסריטאים כתבו עבור הדמות היריון שהסתיים בלידת בנם הבכור של דול ודונל.

ויליאמס הופיעה בתפקידי אורח בסרטים וסדרות טלוויזיה רבות; בין היתר בסדרות: "חוק וסדר" (1992 ו-2007) "שולחן לחמישה" (1994), "סודות העיר" (1996), "סקראבס" (2002),‏ "מאורת האריות"‏ (2003)‏, "האק" (2003) ו"משמרת שלישית" (2005). ויליאמס כיכבה בסדרת הדרמה "חקירה רפואית" של NBC, שם גילמה את דמותה של ד"ר נטלי דוראנט (2004), ובסדרת הדרמה "שקר לי" של פוקס, שם היא מגלמת את דמותה של ד"ר ג'יליאן פוסטר (2009).

בשנת 2010 שיחקה בסרט "המרווח שבפנים" לצדה של מליסה לאו. בשנים 2012–2013 גילמה את ג'קי קלארק בסדרה "נשות קבע" לצד דרו פולר.

ויליאמס הייתה במאית במגוון סדרות טלוויזיה, ביניהן הפרקליטים, משפחת פוסטר, צרות טובות, המתמחה, מכושפות ומגנוליות מופלאות.

ויליאמס דוברת אנגלית, צרפתית וספרדית. היא נשואה לבמאי והסופר אג'יי סאהגה (ממוצא הודי) ולהם שלושה ילדים.

קישורים חיצוניים
----------------

* קלי ויליאמס, במסד הנתונים הקולנועיים IMDb (באנגלית)
* קלי ויליאמס, באתר AllMovie (באנגלית)
* קלי ויליאמס, במסד הנתונים הקולנועיים KinoPoisk (ברוסית)
* קלי ויליאמס, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007402562505171
* BNE: XX1499911
* BnF: cb165068920 (data)
* GND: 142497223
* ISNI: 0000 0001 1943 2805
* LCCN: no2011012267
* SNAC: w673856t
* SUDOC: 181024101
* VIAF: 166144674
* WorldCat: lccn-no2011012267

 |
"מעבדות לחירות" הוא שיר מאת אריק איינשטיין, שיצא לאור ב-16 בפברואר 2011, כחלק מהאוסף אריק איינשטיין שר יצחק קלפטר. השיר נכתב על ידי יענקל'ה רוטבליט והולחן על ידי יצחק קלפטר בשיתוף עם גיא בוקאטי, שגם אחראי על העיבוד וההפקה המוזיקלית של השיר.

רקע
---

בשיר אריק איינשטיין ויצחק קלפטר משלבים יחד נושאים של קשר רוחני וחיפוש אחר חירות והתמודדות עם המציאות הקשה. הלחן המורכב והעיבוד הפשוט מתאימים לכאב ולתקווה שבמילים, ויחד הם יוצרים חוויה מוזיקלית עמוקה ורבת משמעות.

שיתוף הפעולה בין השניים החל עוד בתחילת שנות ה-70 כאשר להקת אחרית הימים שבה ניגן קלפטר הייתה להקת החימום בהופעותיו של איינשטיין. לאורך השנים הם המשיכו לעבוד יחד ויצרו מספר אלבומים משותפים שהשאירו חותם במוזיקה הישראלית.

השיר מתאר את המאבק הפנימי של האדם להשתחרר מהכבלים שלו במטפורה למסע לחירות. המילים מתארות תחושת דחף לשינוי תקווה לעתיד טוב יותר והכרה במחיר הסיכון הכרוך בכך. ההזדהות עם דמות משה שראה את הארץ המובטחת מרחוק ולא הגיע אליה מוסיפה עומק רוחני והיסטורי לשיר.

הערות שוליים
------------

1. 1 2 3  מעבדות לחרות - יוסמיוסיק, באתר yosmusic.com, ‏2011-02-16
**סנייק** (באנגלית: **Snake**; תרגום: נחש) הוא משחק וידאו, שיצא באמצע שנות השבעים של המאה העשרים. הפופולריות של המשחק גברה בשנות התשעים כאשר הוא הוסף לחלק ניכר מהטלפונים הסלולריים.

במשחק שולט השחקן על נחש דק ההולך ומתארך, המשוטט באזור מבודד, אוסף אוכל (או פריט אחר), ומנסה להימנע מלהתנגש בזנב שלו או בקירות המקיפים את אזור המשחק. הנחש מתארך כשהוא אוכל, וכך קשה יותר להימנע מלהיתקע בזנב או בגוף עצמו. השחקן שולט על כיוון תנועת ראש הנחש (למעלה, ימינה, למטה או שמאלה), ויתר גופו של הנחש עוקב אחרי ראשו. הנחש נמצא בתנועה מתמדת ולא ניתן לעצור אותו במהלך המשחק.

קיימות גרסאות רבות ושונות של המשחק, ביניהן גרסאות שבהם ישנם מכשולים שונים שמקשים על המשחק כגון מוקשים ואוכל רעיל, וגרסאות שבהם יש יותר מנחש יחיד במסך אחד והנחשים השונים מתחרים על המזון. נכון ל-2007, בגרסאות האחרונות ביותר של המשחק ניתן לשחק את הנחש בגוף ראשון ולא רק לראות אותו ממבט-על כמו ברוב הגרסאות האחרות[דרוש מקור].

היסטוריה
--------

מקורן של מגוון גרסאותיו של הסנייק באות ממשחק הארקייד Hustle ("עוין") שהופץ על ידי חברת "גרמלין" בשנת 1977. גרסה מוקדמת של המשחק סנייק שתוכננה למחשבים אישיים, פותחה על ידי המתכנת הגרמני סאגר בשנת 1979 על מחשב מדגם TRS-80. לאחר מכן נוצרו גרסאות נוספות שפעלו על שנים מדגמי המחשבים האישיים הראשונים קומודור VIC-20 ו-TI-99/4A. בשנת 1994 יצא המשחק תולעת הפיצה שכלל מספר שינויים כגון אי יכולת של הנחש לפנות ב-90 מעלות. בשנת 1997 נוקיה החלה לצרף גרסה של המשחק לטלפונים הסלולריים שלה, מה שהעלה מאוד את הפופולריות שלו (ובמקביל גם את מכירות הטלפונים הסלולריים של נוקיה) ברחבי העולם והקנה למשחק את שמו המוכר כיום "סנייק". הגרסה של נוקיה תוכנתה בידי טאנלי ארמאנטו והמכשיר הראשון שלה שהכיל את משחק הוא הנוקיה 6110.

ראו גם
------

* תולעת הפיצה

קישורים חיצוניים
----------------

הערות שוליים
------------

1. ↑  Analisi del Casual Gaming (בצרפתית)
**נוי הלפרין** (נולדה ב-23 בנובמבר 1988) היא שחקנית, מדבבת וזמרת ישראלית. זוכת פרס השחקנית המבטיחה במסגרת פסטיבל חג המחזמר לשנת 2017.

מתוך מחזמר "מלצרית", ינואר 2024

קריירה
------

מימין לשמאל: נוי הלפרין, משי קלינשטיין וטלי אורן, מתוך מחזמר מלצרית, ינואר 2024
הלפרין גדלה בהרצליה ולמדה במגמת מוזיקה. החלה להופיע מגיל צעיר כשהייתה ילדת פסטיגלי 1996 ו-1997. היא הופיעה בתוכנית הכישרונות הצעירים בראבו ששודרה בערוץ 2. בשנת 1998 השתתפה במופע פעמוני היובל שהיה המופע המרכזי לחגיגות שנת ה-50 למדינת ישראל. את שירותה הצבאי עשתה בלהקת חיל חינוך.

בשנת 2012 סיימה את לימודי המשחק בבית צבי – בית הספר לאמנויות הבמה. במסגרת לימודיה שיחקה בהצגות "הא הא", בית ברנרדה אלבה, שיקגו, ושרה ברחובות. בוגרת לימודי משחק מול מצלמה בבית הספר "טכניקה" של אולי שטרנברג וניב רז.

בשנת 2016, שיחקה במקביל לרוני דלומי בתפקיד הראשי "אפונין" במחזה עלובי החיים שהוצג בתיאטרון הבימה.
החל מאוגוסט 2017 עד 2018 גילמה את הדמות "אמבר פון טאסל" במחזמר היירספריי.
בשנת 2019 התמודדה בעונה השביעית של הכוכב הבא אך נפלה לאחר שלב "המבחן הגורלי".

החל משנת 2020 דיבבה דמויות רבות, בעיקר בסדרות טלוויזיה לילדים בהן קליפורד, ערפדינה, ציידי הטרולים, מירה, בלשית מלכותית, מלחמת הכוכבים: באד באצ' ובלואי.

הלפרין משחקת באופן קבוע בהצגות שונות בתפקידים ראשיים וכשחקנית משנה.
בתיאטרון הקאמרי היא משחקת בהצגות "לילה בפאריז", עוץ לי גוץ לי וכימים אחדים. בתיאטרון הספרייה שיחקה בין השאר בהצגות הטוב הרע והנערה, "הדיירת", שני קוני למל.

מלבד הפקות בתיאטראות היא משתתפת בהצגות ילדים בהן זהבה ושלושת הדובים והמלך סיאם בתיאטרון אורנה פורת, והילד הזה הוא אני, "שולם לעולם", "ילד אגדה" בתיאטרון ארצי לילדים ונוער ו"קטנצ'יק" בתיאטרון הקיבוץ.

בינואר 2023, החליפה את משי קלינשטיין בתפקיד הראשי "דפי" במחזמר אפס ביחסי אנוש בתיאטרון בית ליסין לאחר שזו יצאה לחופשת לידה.
באותה השנה החלה לגלם את דמותה של "סיגי" במחזמר מרי לו בהפקתו המחודשת של התיאטרון הארצי בבימויו של צדי צרפתי.
החל מחודש ספטמבר הלפרין מגלמת את הדמות הראשית "דון" במחזמר מלצרית בתיאטרון הקאמרי לצד משי קלינשטיין וטלי אורן. היא גם משתתפת בהפקה המחודשת לצלילי המוסיקה שעלתה בתיאטרון העברי.

חיים אישיים
-----------

הלפרין מאורסת לשחקן מיכאלי גבעתי אותו הכירה בעקבות משחקם המשותף בהצגה מרי לו.

קישורים חיצוניים
----------------

ויקישיתוף מדיה וקבצים בנושא **נוי הלפרין** בוויקישיתוף
* נוי הלפרין, ברשת החברתית פייסבוק
* נוי הלפרין, ברשת החברתית אינסטגרם
* נוי הלפרין, במיזם "אישים" לתיעוד היצירה הישראלית
* מאיה כהן, הכירו את הכוכבת הבאה של עולם התיאטרון, באתר ישראל היום, 9 בינואר 2023
* יואב תמר, נוי הלפרין: "אני מגשימה את החלום שלי בכל יום מחדש", באתר פרוגי, ‏14 בספטמבר 2023

הערות שוליים
------------

1. ↑  נוי הלפרין ואפונין באתר הבימה
במתמטיקה, המונח **טריוויאלי** מתאר עצם מופשט חסר ייחוד, שקיומו מובן מאליו, ומשום כך אין מוצאים בו עניין. בהקשרים שונים, עשויים להתייחס לפתרון {\displaystyle y=0} כאל "פתרון טריוויאלי" של משוואה דיפרנציאלית הומוגנית, לקבוצה הריקה כאל "תת קבוצה טריוויאלית", לתת-חבורה הכוללת את איבר היחידה בלבד כאל "תת חבורה טריוויאלית", לטופולוגיה הטריוויאלית כאל "טופולוגיה טריוויאלית", וכן הלאה.

מקורה של המלה "טריוויאלי", שחדרה לאנגלית בסוף ימי הביניים, בשלוש האמנויות שהרכיבו את הטריוויום - החטיבה הנמוכה מבין שבע האמנויות החופשיות שנלמדו באוניברסיטאות בימי הביניים – דקדוק, רטוריקה ולוגיקה.

בהשאלה, משתמשים במלה כדי לסמן טיעון שהוא מובן מאליו (או לכל-הפחות אמור להיות כזה), ולכן אין צורך לנסח אותו במפורש. למשל, הוכחה באינדוקציה של האי-שוויון {\displaystyle n^{2}<3^{n}} עשויה להיפתח בהצהרה הבאה: "המקרה {\displaystyle n=1} טריוויאלי. כעת נניח שהטענה נכונה עבור {\displaystyle n\geq 1}, ונוכיח אותה עבור {\displaystyle n+1}". במשמעות זו, השימוש במושג סובייקטיבי, ותלוי במידת השליטה במתמטיקה של אומרו ושל שומעו. לדוגמה, מבחינתו של בעל ידע בסיסי בחשבון אינפיניטסימלי הטענה:


∫

c

c

f
(
x
)

d
x
=
0

{\displaystyle \int \_{c}^{c}f(x)\,dx=0}

{\displaystyle \int _{c}^{c}f(x)\,dx=0}
היא טענה טריוויאלית, ואילו מבחינתו של מי שטרם פגש את מושג האינטגרל, זו טענה שכלל אינו מסוגל להבינה. על כן לשימוש בביטוי "טריוויאלי" במובן זה אין לרוב משמעות מתמטית פורמלית, והשימוש בו הוא יחסי להקשר.

ראו גם
------

* מקרה מנוון

קישורים חיצוניים
----------------

* טריוויאלי, באתר MathWorld (באנגלית)
**קלריסמריו סנטוס רודריגס** (בפורטוגזית: **Clarismario Santos Rodrigues**; נולד ב-27 ביולי 2001 בוולנטה שבברזיל) הוא כדורגלן ברזילאי המשחק בעמדת קשר הכנף.

קריירת מועדונים
---------------

סנטוס החל לשחק כדורגל בקבוצת פלומיננסה דה פיירה, ובהמשך שיחק בקבוצות דוברבה זאגרב מליגת המשנה הקרואטית ובוראץ קוזארסקה דוביצה מליגת המשנה של בוסניה והרצגובינה.

ב-27 בינואר 2021 חתם סנטוס ברודאר פריידור מליגת העל של בוסניה והרצגובינה. הוא ערך 29 הופעות ליגה במדי המועדון, בהן הבקיע שער אחד.

ב-8 ביוני 2022 חתם סנטוס על חוזה לעונה אחת ז'לייזניצ'אר סרייבו מליגת העל של בוסניה והרצגובינה. הוא ערך 30 הופעות ליגה במדי המועדון, בהן ערך שמונה שערים. ב-29 ביוני 2023 שוחרר מהמועדון, לאחר תום חוזהו.

הערות שוליים
------------

1. ↑  Brazilac Santos stigao u Rudar Prijedor באתר meridianbetsport, ‏ 27 בינואר 2021 (בבוסנית)
2. ↑  Santos Rodrigues Clerismario novi fudbaler Željezničara באתר n1info, ‏ 8 ביוני 2022 (בבוסנית)
3. ↑  Pogledajte šta Brazilac Santos radi nakon što je napustio Željezničar באתר Sport1, ‏ 29 ביוני 2023 (בבוסנית)

קישורים חיצוניים
----------------

* פרופיל, באתר FootballDatabase.eu

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"קלריסמריו סנטוס"**.
**קונרד קונגקאל סנגמה** (נולד ב־27 בינואר 1978) הוא פוליטיקאי הודי המכהן כראש השרים של מגהלאיה מ־2018 מטעם מפלגת העם הלאומית, ולשעבר חבר בלוק סבהה מטעמה.

ביוגרפיה
--------

קונרד קונגקאל סנגמה נולד ב־27 בינואר 1978 לפ. א. סנגמה, פוליטיקאיח הודי שכיהן באותה העת כחבר בלוק סבהה, ולאשתו, סורדיני קונגקאל סנגמה, בטורה שבמגהלאיה. סנגמה גדל בדלהי ולמד בבית הספר סנט קולומבה (אנ') בעיר. לאחר מכן קיבל תואר ראשון במינהל עסקים בבית הספר וורטון.

פעילותו הפוליטית הראשונה של סנגמה הייתה כמנהל הקמפיין של אביו בבחירות ללוק סבהה ב־1999, בהם התמודד אביו מטעם מפלגת הקונגרס הלאומית הוקמה לקראת אותן בחירות לאחר פרישת מייסדיה מהקונגרס הלאומי ההודי.

סנגמה התמודד לראשונה בבחירות למועצה האוטונומית של הרי גרו (אנ') ב־2004 אך הפסיד בפער של 182 קולות.

סנמגה נבחר לראשונה לחבר באספה המחוקקת של מגהלאיה ב־2008 מטעם מפלגת הקונגרס הלאומית. מ־2008 עד 2009 כיהן כשר האוצר, הכוח והתיירות בממשלת מגהלאיה במסגרת ממשלת קואליציה שנפלה לאחר כשנה. ב־2009 התמוטטה הקואליציה וסנגמה מונה ליושב ראש האופוזיציה באספה.

ב־2012 פרש אביו פ. א. סנגמה ממפלגת הקונגרס הלאומית והקים את מפלגת העם הלאומית. קונרד הצטרף למפלגתו של אביו והתמודד מטעמה בבחירות לאספה המחוקקת של מגהלאיה ב־2013 אך הפסיד למועמד הקונגרס בפער של כאלפיים קול.

לאחר מות אביו פ. א. סנגמה ב־2016 נבחר קונרד סנגמה למנהיג מפלגת העם הלאומית. הוא נבחר ללוק סבהה בבחירות מיוחדות במחוז הבחירה ממנו נבחר אביו.

בבחירות לאספה המחוקקת של מגהלאיה ב־2018 זכתה מפלגת העם הלאומית ב־18 מושבים, שעשו אותה למפלגה השנייה בגודלה באספה, אך הקימה ממשלה בתמיכת חברי הברית הדמוקרטית הלאומית, וסנגמה נבחר לראש השרים במדינה. בעקבות כך התפטר סנגמה מהלוק סבהה ונבחר מחדש לאספה המחוקקת של מגהלאיה. סנגמה נבחר לתפקיד בשנית ב־2023 כשהמפלגה הייתה למפלגה הגדולה ביותר באספה, אך עדיין בממשלת קואליציה.

חיים אישים
----------

סנגמה נישא במאי 2009 למהטב אגיתוק סנגמה ולהם שתי בנות.

קישורים חיצוניים
----------------

ויקישיתוף מדיה וקבצים בנושא **קונרד סנגמה** בוויקישיתוף
* קונרד סנגמה, ברשת החברתית פייסבוק
* קונרד סנגמה, ברשת החברתית אקס (טוויטר)
* קונרד סנגמה, ברשת החברתית אינסטגרם

הערות שוליים
------------

1. ↑  Member Detail: Sangma, Shri Conrad Kongkal, Lok Sabha
2. 1 2 3  Arthi Nawadkar, Who is Conrad Sangma?, Maps of India, ‏10 בנובמבר 2022
3. ↑  Express Web Desk, Who is Conrad Sangma?, The Indian Express, ‏6 במרץ 2018
4. ↑  Wajiri becomes first female home minister of Meghalaya, Hindustan Times, ‏13 במרץ 2013
5. ↑  Express Web Desk, Meghalaya CM Conrad Sangma wins South-Tura assembly bypoll, The Indian Express, ‏27 באוגוסט 2018
**אחיה ראב"ד** (נולד ב-25 באוגוסט 1966) הוא עיתונאי ואיש תקשורת ישראלי.כוס אמא של אחיה בדר

ביוגרפיה
--------

ראב"ד החל דרכו ככתב ועורך ברשת עיתונות מקומית צפון ולאחר מכן שימש סגן עורך בידיעות תקשורת. משנת 2004 ראב"ד משמש ככתב ynet בצפון וכן בתפקידי כתב ועורך במקומונים בצפון.

בין השאר סיקר ראב"ד עבור ynet את משפטו החוזר של רומן זדורוב, שהואשם ברצח הילדה תאיר ראדה, את ההתנתקות, בשנת 2005, את מלחמת לבנון השנייה ואת המשא ומתן על שחרורם של החיילים החטופים גלעד שליט ושל אודי גולדווסר ואלדד רגב. הוא סיקר גם את השריפה הקטלנית בכרמל בשנת 2010. ראב"ד מרבה לעסוק בנושאים הקשורים לאיכות הסביבה. בשנת 2012 פרסם תחקיר ובו תרחיש האימה שעלול להתרחש במקרה ומתקפת טילים תפגע במתחמים הפטרוכימיים במפרץ חיפה. בהזדמנויות אחרות עסק בחשש מפני רעידות האדמה באזור, ובסיקור שוטף של המאבק על פינוי מיכל האמוניה, והתקלות הרבות במפעלי המפרץ.

במהלך השנים עסק בנושאים חברתיים ואנושיים רבים, ובשנת 2018 זכה בפרס "מגן הצדק החברתי" מטעם עמותת יד עזר לחבר, המסייעת לניצולי שואה.

בשנים 2006–2008 עמד בראש אגודת העיתונאים בחיפה. ב-2012 היה בין מקימי "תא כתבי חיפה והצפון".

מאז שנות ה-90, ראב"ד מתגורר בכרמיאל. הוא נשוי למזל, אמנית ומורה לחינוך מיוחד ואב לשלושה.

הערות שוליים
------------

1. ↑  אחיה ראב"ד, באתר ynet
2. 1 2 3  עליזה רוזן הברמן, מגן הצדק החברתי הוענק לעיתונאי אחיה ראב"ד, באתר הד הקריות, ‏8 לפברואר 2018
**מועדון הכדורגל דאצ'יה קישינב** היה מועדון כדורגל מהעיר קישינב, בירת מולדובה. המועדון הוא אחד הצעירים במולדובה ונוסד רק בשנת 2000 אך מאז הפך להיות אחד ממועדוני הצמרת של המדינה. המועדון פורק בסוף שנת 2017. הישגי השיא של הקבוצה הם סגנות הגביע המולדבי בעונת 2004/05 ואליפות בעונת 2010/11.

הופעות באירופה
--------------

הקבוצה שיחקה בגביע האינטרטוטו בעונת 2003, אז ניצחה בסיבוב הראשון את קבוצת GI גוטה מאיי פארו וגברה בסיבוב השני על קבוצת פרטיזן טיראנה האלבנית שניצחה בסיבוב שלפני כן את קבוצת מכבי נתניה מישראל אך הפסידה בסיבוב השלישי לקבוצת שאלקה 04 הגרמנית.

הקבוצה שיחקה בגביע אופ"א בעונת 2005/06, אז הפסידה בסיבוב המוקדמות הראשון לקבוצת פ.צ. ואדוץ מליכטנשטיין, 2-0 בליכשטנשטיין, כך שניצון 1-0 אותו השיגה במולדובה לא הספיק והיא הודחה מהמפעל.

בעונת 2007 חזרה הקבוצה לגביע האינטרטוטו, אז גברה בסיבוב הראשון על קבוצת פ.ק. באקו מאזרבייג'ן בזכות פנדלים. בסיבוב השני גברה הקבוצה על קבוצת סנט גאלן משווייץ אך הפסידה בסיבוב השלישי והאחרון לקבוצת המבורג הגרמנית, שהגיעה בסוף אותה עונה לשמינית גמר גביע אופ"א.

בעונת 2008/2009 שיחקה הקבוצה במוקדמות גביע אופ"א אך הפסידה כבר בסיבוב הראשון לקבוצת בוראץ צ'אצ'אק מסרביה והודחה מהמפעל.

בעונת 2011/12 שיחקה הקבוצה בפעם הראשונה במוקדמות ליגת האלופות אך הפסידה כבר בסיבוב המוקדמות השני לקבוצת זסטפוני מגאורגיה והודחה מהמפעל.

תארים והישגים
-------------

* ליגת העל המולדובית:
	+ אליפות: 2010/11
	+ סגנות: 2007/08, 2008/09, 2016/2017
* הסופר קאפ המולדובי:
* זכייה: 2011
* הגביע המולדובי:
	+ סגנות: 2004/05
* גביע הנשיא הטורקמני:
	+ זכייה: 2006

שחקנים מפורסמים בעבר ובהווה
---------------------------

* מולדובהמולדובה אלכסנדרו גולבן
* מולדובהמולדובה דניס רומננקו
* מולדובהמולדובה אדריאן סוסנוסקי
* מולדובהמולדובה וויורל פרונזה
* מולדובהמולדובה ויקטור קומלאונוק
* מולדובהמולדובה ואדים בולוחאן

קישורים חיצוניים
----------------

ויקישיתוף מדיה וקבצים בנושא **דאצ'יה קישינב** בוויקישיתוף
* אתר האינטרנט הרשמי של דאצ'יה קישינב

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

| מולדובהמולדובה ליגת העל המולדובית, עונת 2022/2023 |
| --- |
| 

|  |
| --- |
| בלץ • דסייה ביויוצ'אני • דינמו-אוטו • פטרוקוב • ספינטול גאורגה • זימברו קישינב • שריף טירספול • מילסאמי אורחיי |

 |
**מראה השנה של עלית** (אנגלית: Elite Model Look) היא תחרות דוגמנות הנערכת מדי שנה על ידי סוכנות הדוגמנות עלית. מטרת התחרות היא לגלות דוגמניות חדשות שיעבדו בשוק האופנה הבינלאומי ויהוו פנים חדשות בתעשייה. בתחרות משתתפות מדי שנה בערך 350,000 מתמודדות מבערך 70 מדינות המתמודדות בדרך כלל לפני זה בתחרויות ארציות על מנת לייצג את מדינתן בתחרות.

לראשונה נערכה התחרות בשנת 1983 ומשנת 1985 היא נערכת בכל שנה.

משתתפות ידועות בתחרות
---------------------

* היידי אלברטסן
* אלסנדרה אמברוזיו
* אנה באטריס בארוס
* ג'יזל בונדשן
* נטשה הנסטרידג'
* פרדריק ואן דר ול
* הלנה כריסטנסן
* קריסטנה לוקן
* קארן מולדר
* פטרה נמצובה
* אינגריד סיינהייב
* ייפקה סטורם
* פטרישה פאסלר
* אלינה פושקאו
* סטפני סימור
* אינס ססטרה
* אשלי סקוט
* איזבלי פונטאנה
* טטיאנה פטיץ
* דיאן קרוגר
* סינדי קרופורד
* אינס ריברו
* סלע שרלין

נציגות ישראל בתחרות
-------------------

ישראל שולחת מדי שנה נציגות לתחרות. אלה, נבחרות בטקס "טופ מודל עלית", שעורכת הסוכנות "עלית ישראל" (Elite Models Israel) הסניף הישראלי של הסוכנות העולמית ובשנים מסוימות הזוכה בתחרות תגלית השנה נסעה לייצג את ישראל בתחרות. בין הדוגמניות שייצגו את ישראל בתחרות נמנות, (הקישור אינו פעיל):

* תמר בית יעקב
* מאיה שפירר
* אלונה קאופמן
* מיה רובין
* שמרית מליק
* שלומית ילין
* עמית מכטינגר
* מיטל ויינברג
* נופר קון
* דיאנה נורמן
* גילי סער
* מאי אקרמן
* ישראלה אבתאו
* קסניה סטפנוב
* קטיה אנטונוב
* סלע שרלין

### טופ מודל 2003

תחרות טופ מודל 2003 של עלית שודרה בערוץ 2 על ידי טלעד והונחתה על ידי מיכל ינאי ובין השופטים בתחרות נמנתה מלכת היופי ניקול הלפרין. שתי הזוכות במקומות הראשונים נסעו לייצג את ישראל בתחרות בסינגפור שסוקרה גם היא על ידי הערוץ,.

| תוצאה סופית | מתמודדת |
| --- | --- |
| **טופ מודל 2003** | * ישראלה אבתאו
 |
| **סגנית ראשונה** | * מאי אקרמן
 |
| **סגנית שנייה** | * מיטל גל
 |
| **5 המועמדות הסופיות** | * שיר שומרון
* חן רוט
 |
| **10 המועמדות הסופיות** | * ניבה שוויצר
* טניה
* 
* 
* 
 |

### עלית מודל 2004

ב-2004 התחרות הונחתה על ידי שירז טל ובין המתמודדות היו השחקנית יעל גרובגלס. הזוכה במקום הראשון ייצגה את ישראל בתחרות שנערכה בסין באותה שנה.

| תוצאה סופית | מתמודדת |
| --- | --- |
| **עלית מודל 2004** | * קסניה סטפנוב
 |
| **סגנית ראשונה** | * מריה סמנץ
 |
| **סגנית שנייה** | * שרית אלר
 |
|

קישורים חיצוניים
----------------

* 

* אתר האינטרנט הרשמי של מראה השנה של עלית
* מראה השנה של עלית, ברשת החברתית פייסבוק
**ילנה טריפולסקי** (נולדה ב-18 בנובמבר 1967) היא ספורטאית אולימפית לשעבר בענף הקליעה. היא מהנדסת אלקטרוניקה.

ביוגרפיה
--------

טריפולסקי, נולדה בברית המועצות לשעבר, היא החלה להתאמן באקדח אוויר ואקדח ספורט (25 מטר) כשהייתה בת 13. בגיל 15, התחרתה באליפות ברית המועצות, וזכתה במדליה בתחרות הקבוצתית.

באוגוסט 1990, עלתה עם משפחתה לישראל, והחלה לייצג את ישראל בתחרויות בינלאומיות.

קריירת ירי
----------

טריפולסקי התחרתה עבור ישראל באולימפיאדת הקיץ 1992 בברצלונה, בגיל 24, בירי, באקדח ספורטיבי לנשים, 25 מטר, והגיעה במקום 21 עם ציון של 573. היא גם התחרתה בירי באקדח אוויר לנשים, 10 מטר, והגיעה במקום 37 עם ציון של 372.

בתחרות הקדם-אולימפית בברצלונה, טריפולסקי הגיעה למקום ה-6 בגמר. זהו ההישג הגבוה ביותר בקריירה שלה.

היא הייתה האישה הראשונה שייצגה את ישראל בענף הקליעה.

בשנת 1994, השתתפה באליפות העולם וגביע העולם במילאנו, ובאליפות אירופה הגיעה למקום ה-11. בשנת 1995, התחרתה באליפות אירופה בפינלנד, והגיעה למקום ה-22.

בשנת 2010 החלה לפעול כמאמנת.

טריפולסקי מחזיקה בשיא ישראל באקדח ספורט עם תוצאה של 578 נקודות.

קישורים חיצוניים
----------------

* ילנה טריפולסקי ב־ISSF
* ילנה טריפולסקי ב-וועד האולימפי הבין-לאומי

* ילנה טריפולסקי, באתר olympedia.org

* ילנה טריפולסקי, באתר התאחדות הקליעה הבין-לאומית

הערות שוליים
------------

1. 1 2 3  ביוגרפיה של ילנה טריפולסקי, סטטיסטיקות ותוצאות, באתר ספורט אולימפי, ‏אורכב מהמקור ב-2020-04-18
2. ↑  "Tripolski, Jelena". Jews In Sports Online.
3. ↑  "Israel Studies: IS". Indiana University Press. 1992.
4. 1 2 3 4 5 6 7  התאחדות הקליעה בישראל, ילנה טריפולסקי, באתר פייסבוק, ‏1 בפברואר 2021